《次韵侍御晚宿三叉口》
宋代·喻良能

故里频怀梓，新堤未筑沙。
文章真吏部，吟咏许刘叉。
酒盏孤风物，诗筒隔岁华。
相思江路远，烟雨茁芳葭。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。